Preĝejo Sankta Leonardo (Frankenhain)

Preĝejo Sankta Leonardo (germane: Dorfkirche St. Leonhard) estas protestantisma, baroka halokirko en Frankenhain, Germanujo. La komunumo apartenas al la eklezisubdistrikto Arnstadt-Ilmenau. Patrono de ĝi estas Leonardo de Noblat.
eta|altarejen 
 Historio kaj meblaro 
Staras ĝi sur artefarita plataĵo ĉe la piedo de la monto Kirchberg. Starigis ĝin inter 1719 kaj 1722 Johann Erhard Straßburger; turo ĝia estas ueste. En la 1907-a jaro oni pligrandigis ĝin per sakristio eosta, sed ĝi estas iomete pli malalta ol la ĉefa halo. Turo kaj navo havas ardezan tegmenton. Sur la turo (kun vostovolbo) estas lanterno kaj veterflago.  

La internon ĉefimpresigas la en 1750 kreita plafonpentraĵaro de la gotaa kortegpentristo Johann Heinrich Ritter, kiu ankaŭ faris la belegan plafonfreskon de la preĝejo Dia helpo en Waltershausen. Disponas triflanka duobla galerio kiu malfermiĝas eosten en la direkto de la ĥorejo. Vidinda estas ankaŭ la baroka ambonalataro kronita de Kristo tenanta venkoflagon. Predikeje troviĝas blazono de la Witzleben-oj. Restaŭrado de la pentraĵo okazis inter 1977 kaj 1990, ankaŭ per financa helpo de la ĝemelurbo Walddorfhäslach.  Heligas la kirkon altaj, mallarĝaj fenestroj. 

En al 1742-a jaro la orgenkonstruisto Johann Christoph Thielemann el Arnstadt aldonis al la orgeno memstaran pedlaon. En 1839 Valentin Knauf el Großtabarz kreis, uzante malnovajn fajfilojn kaj balgojn, novan instrumenton kun 28 registroj sur du klavaroj kaj kun pedalo. Ĝin restaŭris en 1987 Norbert Sperschneider.informoj sur internacia orgenregistro (orbase.nl)

 Ĉirkaŭaĵo 
Ĝis 1912 troviĝis tombejo ĉirkaŭ la kirko; la nuna situas ĉe la norda vilaĝorando. Tie ankaŭ estas funebra kapelo. Ĝis hodiaŭ tamen ornamas belega novgotika portalo el sabloŝtono la enirejon al la eksa tombejo, datante de 1866. Ĉe la supro de la monto Kirchberg estas belvideja turo, fakte monumento por falintaj soldatoj.  

 Eksteraj ligiloj 

 paroĥa areo de Gräfenroda/Geschwenda
 informoj sur la paĝaro de la eklezia subdistrikto Arnstadt/Ilmenau

 Notoj 


Frankenhain
Frankenhain
Frankenhain  
Kategorio:Distrikto Ilm